Nafarroako Parlamentuko Mahaiak, 2020ko otsailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Isabel Regúlez Álvarez andreak aurkeztutako galdera, Interreg Poctefa Naturclima proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 17an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak Osoko Bilkuran ahoz erantzun dezan:

2020ko otsailaren 5ean Interreg Poctefa Naturclima Europako proiektua abian jartzeko bilera egin zen Iruñean, Nafarroak proiektuan parte hartzen baitu.

Interreg Poctefa Naturclima proiektuak zer helburu eta asmo du? Zer ondorio izan ditzake Urbasako eta Bertizko Jaurerriko natur parkeetan?

Iruñean, 2020ko otsailaren 7an

Foru parlamentaria: Blanca Regúlez Álvarez